

ที่ มท ๐๘๑๐.๔/ว 322 กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม ๒๕68

เรื่อง ประชาสัมพันธ์การฝึกอบรมหลักสูตร “ระบบควบคุมเครื่องสูบน้ำโซลาร์เซลล์ และความรู้พื้นฐาน
 ระบบโซลาร์เซลล์” รุ่นที่ 3/2568

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือการประปานครหลวง ที่ มท 5470-2-1.3/6272

ลงวันที่ 24 กุมภาพันธ์ 2568 จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากการประปานครหลวงว่า ได้ดำเนินการ
ตามนโยบายของรัฐบาลในการส่งเสริมให้ประชาชนทั้งในเขตเมืองและชนบท มีน้ำประปาที่สะอาดใช้
เพื่ออุปโภคบริโภค ยกระดับมาตรฐานคุณภาพชีวิตของประชาชน จึงส่งเสริมให้องค์กรปกครองส่วนท้องถิ่น หน่วยงานราชการ และภาคเอกชนเข้ามามีบทบาทในการบริหารจัดการสาธารณูปโภคด้านน้ำประปา
เพื่อการอุปโภคบริโภค ด้วยการจัดการหลักสูตรฝึกอบรมให้ความรู้กับบุคลากรในหลักสูตรต่าง ๆ โดยมีกำหนดจัดฝึกอบรมหลักสูตร “ระบบควบคุมเครื่องสูบน้ำโซลาร์เซลล์ และความรู้พื้นฐานระบบโซลาร์เซลล์”
รุ่นที่ 3/2568 ระหว่างวันที่ 21 – 23 พฤษภาคม 2568 ณ โรงแรมแกรนด์วิสต้า เชียงราย จังหวัดเชียงราย ค่าลงทะเบียน ท่านละ 7,800 บาท

กรมส่งเสริมการปกครองท้องถิ่นพิจารณาแล้ว เพื่อให้การฝึกอบรมดังกล่าว
เป็นไปด้วยความเรียบร้อย จึงขอความร่วมมือจังหวัดประชาสัมพันธ์การฝึกอบรมหลักสูตร “ระบบควบคุมเครื่องสูบน้ำโซลาร์เซลล์ และความรู้พื้นฐานระบบโซลาร์เซลล์” รุ่นที่ 3/2568 ให้องค์กรปกครองส่วนท้องถิ่นในพื้นที่ทราบ โดยขอให้ผู้ที่สนใจกรอกข้อมูลการสมัครตามแบบฟอร์มที่กำหนดส่งให้การประปานครหลวงโดยตรง รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

 ร.อสถ. ......................................

 ผอ.กพส. ...................................

ผอ.กง.บศ. รกน.ผชช.บศ. ...........................

 ผอ.กง.พค. .................................

 อภิวิชญ์ หน.กง. .........................

 มุดดัซซีร จนท. ...........................

โทร ๐-๒๒๔๑-๙๐๐๐ ต่อ ๔๑๑6

ไปรษณีย์อิเล็กทรอนิกส์ saraban@dla.go.th